Olkanivelen pehmytkudoskalkin murskaushoito

|  |  |
| --- | --- |
| Kuvaus: | Olkapään jännekalkkien hoito ultraääniohjatusti |

**TUTKIMUKSEEN VALMISTAUTUMINEN**

Ei erityistä valmistautumista. Jos sinulla on verenohennuslääkitys (Marevan) tai lääkeaineallergia, ilmoitathan siitä ennen tutkimusta. Marevania käyttäviltä potilailla tarvitaan tuore INR-arvo ennen toimenpidettä.

**TUTKIMUKSEN KULKU**Ylävartalo riisutaan paljaaksi. Röntgenlääkäri tutkii aluksi olkanivelen ultraäänen avulla. Iho puhdistetaan pistopaikan kohdalta. Pistokohta puudutetaan ja lääkäri rikkoo neulan avulla jännekalkkia. Jos olkanivelen bursa on ärtynyt, ruiskutetaan siihen tarvittaessa kortisonia. Pistokohdan päälle laitetaan haavateippi.Tutkimus kestää noin 30 min.

**JÄLKIHOITO**Pistokohtaa ei saa kastella vuorokauteen ja kättä ei saa rasittaa 2–3 vuorokauteen. Tämä kannattaa mahdollisuuksien mukaan huomioida ennen tutkimusta, hoito voi rajoittaa fyysisen työn tekoa.

Lähettävä yksikkö arvioi hoitokertojen määrän sekä kontrollin tarpeen.

**YHTEYSTIEDOT**

Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00–14.30.

Lisätietoa kuvantamistutkimuksista ja niiden turvallisuudesta saat internetistä:

www.tutkimukseen.fi ​

www.stuk.fi​